Ѿмірска́гѡ житія̀ изше́дше, ѿверже́ніемъ же мі́ра хрс̑ту̀ послѣ́довасте, и достиго́сте вели́кагѡ нева̀ є́зера, и въ не́мъ на ѻ́стровѣ валаа́мѣ все́лшеся, равноа́гг҃льское житіѐ пожи́ли єстѐ: ѿѻну́дуже веселя́щеся прешлѝ єстѐ къ нбс̑нымъ черто́гамъ: и ны́нѣ со а́гг҃лы влд̑чню прс̑то́лу предстоя́ще, помина́йте на́съ ча̂дъ свои́хъ, я̀же собра́ли бг҃ому́дріи, да ра́достнѡ ѿ душѝ вопіе́мъ: ра́дуйтеся се́ргіе и ге́рмане, ѻц҃ы̀ пребл҃же́нніи